หุ้นน้องใหม่ BPP ปิดเทรดวันแรกบวกเกือบ 30%
หุ้นน้องใหม่ BPP ปิดเทรดวันแรกบวกเกือบ 30% มาที่ 27.25 บาท บวก 6.25 บาท หรือ 29.76% สูงสุดที่ 27.25 บาท ต่ำสุดที่ 24.70 บาท จากราคาขาย IPO ที่ 21.00 บาท มูลค่าซื้อขายที่ 1 หมื่นล้านบาท
28 ต.ค. 2559

ผู้สื่อข่าวรายงานว่า บริษัท บ้านปู เพาเวอร์ จำกัด (มหาชน) หรือ BPP ปิดตลาดวันนี้อยู่ที่ 27.25 บาท บวก 6.25 บาท หรือ 29.76% สูงสุดที่ 27.25 บาท ต่ำสุดที่ 24.70 บาท จากราคาขาย IPO ที่ 21.00 บาท มูลค่าซื้อขายที่ 1 หมื่นล้านบาท ขณะที่ดัชนีตลาดหุ้นไทยโดยรวมลบ 0.13 % ทั้งนี้ BPP เข้าซื้อขายในวันนี้ (28 ต.ค.) เป็นวันแรก โดยราคา IPO อยู่ที่ 21.00 บาท ซึ่งมี บล.ธนชาต,บล.บัวหลวง และบริษัท เดอะ ควอนท์ กรุ๊ป จำกัด เป็นที่ปรึกษาทางการเงิน
 
อนึ่ง BPP เป็นผู้ประกอบธุรกิจโดยการถือหุ้นในบริษัทอื่น (Holding Company) ซึ่งประกอบธุรกิจหลักด้านการผลิตและจำหน่ายไฟฟ้าและธุรกิจที่เกี่ยวข้อง โดยปัจจุบันมีรายได้หลักมาจากการลงทุนในโรงไฟฟ้าที่ผลิตไฟฟ้าจากพลังงานที่ใช้แล้วหมดไป (Conventional power generation) และได้มีการขยายการลงทุนไปยังโรงไฟฟ้าที่ผลิตไฟฟ้าจากพลังงานหมุนเวียน (Renewable power generation) โดยลงทุนในโรงไฟฟ้าหลากหลายรูปแบบและในหลายประเทศ